Document ID: 32009R0297

KOMISJONI MÄÄRUS (EÜ) nr 297/2009,
8. aprill 2009,
millega muudetakse määrust (EÜ) nr 1277/2005, millega kehtestatakse Euroopa Parlamendi ja nõukogu määruse (EÜ) nr 273/2004 (narkootikumide lähteainete kohta) ja nõukogu määruse (EÜ) nr 111/2005 (millega kehtestatakse ühenduse ja kolmandate riikide vahelise narkootikumide lähteainetega kauplemise järelevalve eeskirjad) rakenduseeskirjad
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 22. detsembri 2004. aasta määrust (EÜ) nr 111/2005, millega kehtestatakse ühenduse ja kolmandate riikide vahelise narkootikumide lähteainetega kauplemise järelevalve eeskirjad, (1) eelkõige selle artikli 11 lõiget 1 ja artikli 12 lõike 1 kolmandat lõiku,
ning arvestades järgmist:
(1)
Komisjoni määrusega (EÜ) nr 1277/2005 (2) on kindlaks määratud kolmandad sihtriigid, kuhu ühendusest narkootikumide lähteainete eksportimisel tuleb kohaldada järelevalve erimeetmeid. Kõnealuse määruse IV lisas on kõikide määruse (EÜ) nr 111/2005 lisa 2. ja 3. kategooria all loetletud ainete kohta märgitud riigid, mille puhul tuleb esitada ekspordieelne teatis. Loetelud hõlmavad kolmandaid riike, kes on esitanud palve saada ekspordieelseid teatisi kooskõlas narkootiliste ja psühhotroopsete ainete ebaseadusliku ringluse vastase Ühinenud Rahvaste Organisatsiooni 1988. aasta konventsiooni artikli 12 lõikega 10.
(2)
Rumeenia kuulub määruse (EÜ) nr 1277/2005 IV lisas loetletud riikide hulka. Kuna Rumeeniast on saanud liikmesriik, tuleb ta nimetatud loeteludest välja jätta.
(3)
Määruse (EÜ) nr 1277/2005 IV lisas ei ole loetletud kõik kolmandad riigid, kes on esitanud palve saada ekspordieelseid teatisi pärast määruse (EÜ) nr 1277/2005 jõustumist. 2005. aastast saadik on sellise palve esitanud Kanada, Maldiivid, Omaan ja Korea Vabariik ning need riigid tuleks seetõttu lisada IV lisasse.
(4)
Seepärast tuleks määrust (EÜ) nr 1277/2005 vastavalt muuta.
(5)
Käesoleva määrusega ette nähtud meetmed on kooskõlas määruse (EÜ) nr 111/2005 artikli 30 lõike 1 kohaselt asutatud komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 1277/2005 IV lisa asendatakse käesoleva määruse lisas esitatud tekstiga.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 8. aprill 2009

Labels: 11
5
0
3
12